
Gazeto de Kroata Esperanto-Ligo 
Ĉasopis Hrvatskog saveza za esperanto 


decembro 2010 

n-ro 109 



★ 9a kongreso de kroataj esperantistoj en Bjelovar 
la 14an kaj 15an de majo 2011 

★ Esperantistino Antonija Joziĉic - 

temo de la zagreba Nokto de la muzeo 2011 

★ Esperantisto Krunoslav Puŝkar - 

la persono de la jaro 2010 en Krizevci 
Belartaj Konkursoj 2010 en Havano - 
premioj al Josip Pleadin 





















__ tempo - gazeto de kel 



Publiko dum la Zamenhofa tago en Juda komunumo de Zagrebo Fotis Zlatko Tiŝljar 


Karaj legantoj! 

Finiĝis la jaro 2010, finiĝis la unua 
jardeko de la nova jarccnto! Ni malfermas 
la pordon de la jaro 2011. Estu ĝi sukcesa 
por ni ĉiuj! 

Kion ni faris en decembro? 

En Bjelovar LKK vigle laboris 
en la lastaj semajnoj de la jaro kaj 
partoprenigis en la kongreso ankaŭ la 

urbestron de la urbo Bjelovar Antun 
Koruŝec. 

La jaron ni finis per bela festo 
en Juda Komunumo la 20an de decembro 
2010, kiam lige al Zamen]iof- r rago 
jubileis du societoj: Esperanto-Societo 
Bude Borjan fariĝis 65-jara kaj Kroata 
Unuiĝo de Nevidantaj Esperantistoj 
40-jara fariĝos en 2011. Pli ol cent personoj 
koiektiĝis por la festo en kiu gitare 
koncertis nia membro operkantisto Neven 
Mrzleĉki kaj muzikprofesoro Predrag 
Krajnoviĉ. Gastino el Budapeŝto Anjo 
Amika kantis. La aktualaj prezidantoj de 
la societoj Anto Mlinar kaj i\ntun Kovaĉ 
mallonge memorigis nin pri la historio de 
la ambaŭ societoj. Aktorino Vida Jcrman 
plezurigis nin pri belaj versoj el la poemaro 
Amo estas taso da kokida supo de turka 
poeto Yŭksel Soylemez, en la Esperanta 
vesto de Lucija Borĉiĉ. Lucija Borĉiĉ 
kontribuas al tiu ĉi numero de Tempo 
per artikolo pri D-ro Ivo Boroveĉki, 
la laŭerato de la Premio Kaicndulo 
2010, proklamita dum la Zamenhof- 
tago. La Subvencion Kalendulo 2010 
gajnis Tea Radovanoviĉ, Unuiĝo de 
Prlegantoj de Lsperanto. Dokumenta 
Esperanto-Centro el Durdevac 
kaj Sreĉko Raduloviĉ. La premiojn 
prokJamis Neven Kovaĉiĉ. 

Novan Esperantan libron el 
la franca kulturo La verda tritiko de 
verkistino Colette, en la traduko de Roger 
Tmbert prezentis dum la festo eldonisto 
Josip Pleadin. La riĉan programon 
reĝisoris Judita Rcv Hudeĉek Membroj 
mem alportis siajn kontribuaĵojn por la 
koktelo kaj ni gaje adiaŭis de la jaro 2010. 

Zamenhof-tagon oni festis per 
aparta progratno ankaŭ en urbo Split, 
kun kontribuo de Ivo Osibov ; pri kio 
ĉi-numere raportas Davor Grgat. 

La Zamenhof-tago estis festita 
plurmaniere en diversaj landoj de la 
mondo, sed nenie tiom specife kiel la 


15an de decembro 2010 en Nov-Jorko, 
kie okazis la simpozio kun la temo De 
Zamenhof al Soros La konata financisto 
George Soros persone venis al la fina 
parto de la simpozio kun siaj stabanoj kaj 
la filo Jonathan, por ĉeesti la lanĉon de 
la anglalingva libro de sia patro Tivadar 
Soros. La libron esperantistoj konas sub 
la titolo Modernaj Robinzonoj. Por la 
anglalingva eldono por Mondial preparis 
la tradukon el Esperanto Humphrey 
Tonkin. 

liejmlande belan surprizon 
preparis al ni nia membro Vanja 
Radovanoviĉ. Li lanĉis sian projekton 
Nekonata Zagrebo en kiu li prezentas 
diversajn nekonatajn aspektojn de 
Zagrebo. Lian blogon, kie li ekspozicias 
siajn malko\Taĵojn, tage vizitas pli ol 400 
vizitantoj. Prestiĝa kroata revuo Globus 
publikigis en la numero de la 31a de 
decembro 2010 la 4 paĝan artikolon kun 
multaj fotoj sub la titolo La nekonata 
Zagrebo de mistera Vanja R. Vanja, 
parolante pri siaj aktivecoj kaj pri sia 
edzino Daŝa, havis la okazon en la 
artikolo elegante prezenti Esperanton 

Plian surprizon preparis al 
ni membro Krimoslav Puŝkar ; kiu 
instruis Esperanton en somero en urba 


biblioteko de Krizevci. Por tiu sia agado 
li estis elektita kiel la persono de la jaro 
2010 en Krizevci! Estas interese ke sur 
la listo de kandidatoj troviĝas ankaŭ alia 
esperantistino el Krizcvci Dunja Ŝverko. 
Ŝi fariĝis kandidato pro siaj foto-sesioj. 

Kroata Poŝto elektis Kroatan 
Esperanto-Ligon kiel unu el cent 
gajnintoj dc la premio dc Kroata Poŝto 
por la jaro 2010. Kroata Poŝto lanĉis 
konkurson Via poŝto por bonaj agoj, 
volante stimuli diskonigon de informoj 
de kelkaj bonfaraj asocioj. KEL gajnis en 
tiu konkurso 200 speciale dezajnitajn 
kovertojn de la Kroata Poŝto. La specialaj 
kovertoj rajtas esti enlande ekspeditaj 
sen afranko. La ricevitaj kovertoj estas 
solene enmanigitaj al la gajnintoj en la 
konstruaĵo de Kroata Poŝto la 16an de 
decembro2010. 

Ĉi numere legu pli pri Ivo 
Boroveĉki, kiu por Esperanto agas 
plenajn 70 jarojn. Lian traduklaboron 
ilustras ]a konata kanto Laro kaj mi. 
Al Vjeran Zuppa ni dankas pro afabla 
permeso publikigi Esperantan tradukon 

Hrvatska poŝta 



Fondita en 1980. Ne aperis en militaj jaroj 1993 kai 1994 Aperas iaŭeble kvarfoie iare- Jaro XXVIII, numero 109 (4/2010), 
ISSN 0352-1583. Tiu ĉi numero cstas eldonita pcr financa hclpo dc Ministcrio cfe kulturo de Respubliko Kroatio 
Tenipo aperas sone sur kompalctdisko ĉe Kroata Unuiĝo de neridantaj Esperantistoj. Voĉlegas Spomenka Ŝtimec. 

Redakcio: Kneza Mislava 11/111, HR-10000 Zagreb, Kroario, tel: (385 1) 4617550, fakso (385 1) 4619373, esperanto@zg.t-com.hr, 
www.esperanto.hr - Kontribuis: Beletra Almanako, Lucija Borĉiĉ, Ivo Boroveĉki, Globus 3 Davor Grgat, Marija Horvatiĉ- 
Kapelac Roger Imbert, Antun Kovaĉ, Slobodan Kukiĉ, Etsuo Mivoshi. Vjckoslav Morankiĉ Muzej za umjetnost i obrt, Jo- 
sip Pleadin. Kruno Puŝkar, Vanja Radovanoviĉ, Sreĉko Raduloviĉ, Ljcrka Stilinoviĉ, Maja Stilinoviĉ, Imre Szabo, Spomenka 
Ŝtimec. Zlatko Tiŝljar, Univei*sala Esperanto-Asocio. Tomislav Zuppa 
. Grafike aranĝis: Josip Pleadin. Presis: Gratokoin, Durdevac, grafokom@kc.htnet.hr 

Anonctarifb: 1/1 paĝo 1000 kn (135 EUR), 1/2 paĝo 500 kn 68 EUR. lasta titolpnĝo 2500 kn (328 EUR). Abono kvar numcroj 
iare 60,00 kn Por eksterlando 10,00 eŭrojn. Unuopa numero enlande 15 kn por eksterlando 3 eŭrojn. 

1a i redakcio ne respondecas pri la opinioj en la subskribitaj tekstoj. 


2 


Tempo 4/2010 




tempo ■ gazeto de kel __ 


HEREDAĴO DE ANTONIJA JOZIĈIĈ 
GASTAS EN LA JANUARA 
NOKTO DE MUZEOj EN ZAGREBO 


de la fama poemo verkita de lia patro 
Tomislav Zuppa. Ni publikigas ankaŭ 
nekonatan aŭtobiografian prozon de 
Roger Imbert Artofafro, kiun ni 
represas el Jes, sed. bulteno de Studenta 
Esperanto-Klubo el la jaro 1964. 

Dokumenta Esperanto- 
Centro gajnis la ĉi-jaran nionpremion 
por i.ibroapogo Roma kaj Paul 
Thorsen, kiun distribuas Universala 
Esperanto-Asocio. Geedzoj Thorsen 
kreis fondaĵon el kiuj gajnintaj bibliotekoj 
rajtis ricevi librojn. Per la jaro 2011 
elĉerpiĝas la rimedoj de la fondaĵo el 
kiuj luroataj Esperanto-bibliotekoj gajnis 
tri fojojn: Esperanto-Societo „Bude 
Borjan“ en 2000, Unuiĝo de Zagrebaj 
Esperantistoj en 2008 kaj Dokumenta 
Esperanto-Centro en 2010. 

Cu vi audis pri la esprimo Servo 
per Amikeco? Gi estas la esperantlingva 
simbolo enteksita en la blazonon de 
IPA - Internacia Polica Asocio kaj en 
la kalendaro kiu omamas nian oficejon. 
Legu pli en tiu ĉi numero de Tempo. 

Lastatempe ni adiaŭis de du niaj 
membroj: Nada Med en Vinkovci kaj 
Marija Repac en Zagrebo. Legu niajn 
memorojn pri ili. 

Esperanto-Societo Bude Bor - 
jan preparas por januaro kolektivan 
viziton al Kroata lerneja muzeo kiu 
gastigos ekspozicion pri instruistino kaj 
esperantistino iVntonija Joziĉic. En la 
Nokto de muzeo, la 28an de januaro, ni 
havos la okazon prezenti Esperanton en 
la Muzeo kaj legi el ŝia verko Konfeso. 
Esperanton prezentos Spomenka Stimec 
kaj Krunoslav Puŝkar kaj tradukojn legos 
Vida Jerman. 

Ni publikigas la du premiitajn 
poemojn de Belcrtaj Konkursoj cn 
Havano, en kiuj nia kolego Josip Pleadin 
malkovras sian poezian flankon. 

Ni adiaŭas de la Jaro 2010,la jaro 
de egalaj eblecoj. Por ni esperantistoj ĝi 
rilatis al ronda 120a jubileo de la naskiĝo 
de blinda esperantlingva verkisto Vasilij 
Eroŝenko. 

La jaro antaŭ ni estas la jaro 
de junularo: dialogo kaj reciproka 
interkompreniĝo. La jaro 2011 estas La 
jaro de la arbaroj. La jaro 2011 estas La 
jaro de ia kemio. 

Feliĉan Kristnaskon! Feliĉan 
jaron 2011 al ĉiuj! 

Specialajn bondezirojn ni sendas 
al la kroataj studentinoj kiuj ekde la 29a 
de januaro 2011 studos en vintra sesio 
en Universitato Adam Mickievvitz 
en Poznan en Pollando. Tute apartajn 
bondezirojn ni sendas al Lucija 
Borĉiĉ (1921) kiu atingos en 2011 belan 
vivjubileon, la 90-jariĝon. Ni dankas al 
ŝi pro ĉio kion ŝi faris por Esperanto kaj 
fermas la decembran numeron per du el 
ŝiaj Maksimoj. 

S. Ŝtimec 


Nokto de muzeoj estas aranĝo 
kiu ekvivis en Zagrebo, post pluraj 
sukcesaj jaroj en Eŭropo. Tiunokte miloj 
da zagrebanoj kun siaj gastoj, vizitadas 
muzcojn kaj ĝuas ĝis malfruaj noktaj 
horoj en ties specialaj programoj. 

Ĉi-jare Hrvatsld ŝkolski 
muzej / Kroata lerneja muzeo 
en Trg marŝala Tita 4, gastigos 
programon dediĉitan al esperantistino 
Antonija Joziĉiĉ (1869-1945). La 
Muzeo prezentos ŝin unavide kiel 
kleran kaj talentitan instruistinon kaj 
ekspozidos instruistajn materialojn el 
ŝiaj instrujaroj el Velika Kopanica, 
Vinkovci kaj Kostajnica. La Muzeo 
ekspedis al Kostajnica tutan ŝarĝaŭton 
por alveturigi ŝian meblaron kaj ŝiajn 
mirindajn manlaboraĵojn, brodaĵojn, 
kroĉetaĵojn. Ŝi portis memkudritajn 
kostumojn kaj pri ŝiaj ĉapeloj zorgis ŝia 
fratino Marija kiu estis ĉapelmodistino 
kaj kiu kun Antonija lernis Esperanton 
en 1910 kaj akompanis ŝin al Universalaj 
Kongresoj de Esperanto en Antverpeno 
1911, Krakovo 1912, Praha 1921 kaj 
Nŭrnberg 1923. Dum unu el siaj vojaĝoj, 
Antonija donacis al iu sian Esperanto- 
tradukon de romano Konfeso de kroata 


verkistono Milka Pogaĉiĉ. Tiu donaco 
alvenis al Ĉinio. El tiu Espcranto- 
traduko de la romano Konfeso 
fariĝis la unua traduko de kroata 
literatura verko ĉinen, publikigita de 
la eldonejo Shangiru cn 1931, en ĉina 
traduko de ĉina verkisto Wang Luvan. 
Antonija Joziĉiĉ neniam eksciis ke 14 
jaroj antaŭ ŝia morto ŝia Esperantlingva 
traduko ricevis ĉinan reeldonon. Nun 
ŝia Esperanta traduko kaj la paĝoj el 
ĉina traduko estos prezentataj al la 
pubiiko. 

La nokto de la Muzeo okazos la 
28-an dejanuaro 2011. 

Kroata Esperanto-Ligo havos 
publikan prezenton pri Esperanto je 
19h30. Prezentos Spomenka Ŝtimec 
kaj Kruno Puŝkar. 

Vida Jerman legos el ŝia 
Esperanta traduko. La legado de 
Esperantaj tekstoj okazos tri fojojn dum 
la nokto de la muzeo, je 19h30, je 21h30 
kaj je 23h30. Paralele profesorino pri la 
ĉina lingvo legos la tradukon ĉinen. 

Studenta Espcranto-Klubo 
distribuosinformilojn pri Esperanto por 
inviti al nova Esperanto-kurso ... 

S. Ŝtimec 

IVO BOROVEĈKI 

OKAZE DE 70-JARIĜO DE LIA ESPERANTISTIĜO 


Ivo Boroveĉki profesie 
radiologo, dojeno de la kroata 
Esperanto-movado. Homo unika, forta 
kun profunda voĉo, dominanta ĉiun 
medion kiun li eniras. Kion diri pri tiu 
esccpta homo, kio jam ne estas konata? 

Kiel esperantiston mi vidis lin 
unuafoje ĉe la fondkunveno de Kroatia 
Esperanto-Ligo en Zagreb en 1945 
Sed mi ne konis lin. Cetere tiam mi estis 
komencanto tre malmulte komprenanta 
la tie uzitan diskut- kaj disputling\ r on. 

Post kiam mi aktiviĝis en 1946 
mi renkontadis lin ĉe la kunvenoj de 
“Bude Borjan”, unue en la strato 
de Neznane Junakinje, poste en 
Amruŝeva 5. Tie aktiviĝinte unue 
en “Bude Borjan”, poste en Kroatia 
Esperanto-Ligo, en 1952 mi iĝis dua 
sekretario de Jugoslavia Esperanto- 
Federacio. Post la foriro de d-ro Ivo 
I^penna en 1951, Ivo Boroveĉki 
fariĝis prezidanto de la Federacio. 
Li estis ankoraŭ studento. La unua 
sekretario de la Federacio estis Ante 
Ferenĉiĉ. 

Mi ne memoras kiam kaj kiei 
ni venis al ideo inviti Universalan 
Kongrcson al Zagrcb. Mi nur 
memoras la tagon kiam en mia loĝejo en 
Maksimirska, Boroveĉki, Ferenĉiĉ 
kaj mi verkis la skriban proponon al 
UEA. Boroveĉki paŝis tra la ĉambro 
tien-reen diktante la tekston, kiun ni 
surpaperigadis. Rezultis plenaj tajpitaj 
ses paĝoj. Mi menciu, ke antaŭ tio 
li konsultis la urbestron de Zagreb 
Veĉeslav Holjevac kaj la prezidanton 
de la Kroatia Parlamento d-ron 
Vladimir Bakariĉ, kiuj promesis 
sian apogon. D-ro Bakariĉ parolis 
Esperanton. 

Kiam UEA akceptis nian 
proponon organizi la kongreson 
en Zagreb en 1953, necesis ankaŭ 
efektivigi ĝin. La plej grandan taskon 
kaj respondecon havis pri tio ĝuste Ivo 
Boroveĉki kiel prezidanto de LKK. 
Li gvidis la organizadon, kontaktis la 
respondeculojn, prizorgis la bezonatan 
subvencion, rimedojn kaj apogon. 

Mi estis kongresa kasisto kaj, 
ĉar Marko Demetroviĉ demisiis de 
la sekretaria posteno, mi plenumis 
la sekretariajn laborojn, kontaktis la 
entreprenon Turist kaj kun ĝi loĝigis 
ĉiujn kongresanojn. Kiam la Konstanta 




* 


Ivo Boroveĉki 

Kongresa Sekretario Mason 

Stuttard venis al Zagreb, kie li restis 
la tutan tempon ĝis la kongreso, pro 
neeblo trovi por li kontentigan loĝigon, 
mi disponigis al li mian ĉambron. Tiel 
okazis, ke mia loĝejo fariĝis ankaŭ la 
kongresa oficejo kaj tie ni solvadis la 
kongresajn problemojn. 

Dum Iĉjo estis studento, 
la tiama ĉefdelegito de UEA Ernest 
Kasoviĉ prelegis dum la societa kun veno 
en decembro 1951 pri Ŝercaj esprimoj 
en Esperanto Duin la prelego li 
subite kolapsis. Oni kuŝigis lin sur la 
skribotablon en la lasta ĉambro, kie Ivo 
Boroveĉki aplikis sian verŝajne unuan 
medicinan intervenon. Mi memoras 
kc Kasoviĉ konstante ripetadis. nuko, 
nuko... La urĝa helpservo transportis lin 
al la malsanulejo en Vinogradska strato, 
kie post kvar tagoj li forpasis, postlasinle 
la manuskriptojn de la esperanta-kroata 
kaj kroata-esperanta vortaroj. 

La tutjara antaŭkongresa 
preparlaboro, kiu dum la kongreso 
engaĝis centon da zagrebaj 

esperantistoj bone regantaj la lingvon, 
kun la respondecaj LKK-anoj Emilija 
Lapenna pri kulturaj aranĝoj, Josip 
Vajdlih pri la kongresejo - rezultigis 
bonegan sukceson kaj je dudek 
kilogramoj malpliigis la korpopezon de 
Ivo Boroveĉki. Se al tio oni aldonas, 
ke dum tiu 1952 a jaro li diplomitiĝis, 
doktoriĝis, specialistiĝis pri radiologio 
kaj eklaboris en la KlinikaMalsanidejo 


Rebro, estas preskaŭ nekredeble, ke tia 
fortostreĉo apenaŭ elteneblas. 

Li restis prezidanto de 

Jugoslavia Esperanto-Federacio ĝis 
post la kongreso, kiam la Federacion 
transprenis Slovenia Esperanto-Ligo 
kune kun la redaktado de La Suda 
Stelo. 

Dum li laboris en la Klinika 
Malsanulejo Rebro, mi, miaj familia- 
noj kaj multaj esperantistoj profitis lian 
medician helpon. En 1956 li eklaboris 
en Addis Abeba en la Ŝtata hospitalo 
por malriĉuloj, kie li restis ĝis 1960. En 
Addis Abeba li gvidis esperanto-kurson 
kaj en 1959 organizis la unuan etiopian 
esperantistan grupon. Kiam dum tiu 
tempo li sporade venadis Zagrebon, ni 
ĝuis liajn prelegojn pri Etiopio kaj lia 
agado tie. Post Etiopio li iris al Aĝerio. 

Okazis ke intertempe, post la 
diluvo en Zagreb, la 16-jara filino de 
mia amikino forkuris el Zagreb al sia 
alĝeria kunlernanto, Sekve en somero 
1961 mi veturis al Alĝerio, kie ŝia filino 
estis edziniĝinta. Tie ŝi loĝis ĉe ŝia 
araba familio. Ĉar ŝi estis tre maldika 
kaj malbone aspektis, ni timis pri ŝia 
sano kaj petis en nia ambasadorejo, ĉu 
eble en Alĝero ekzistas iu nia kuracisto. 
La respondo estis: estas ĉi tie iu d-ro 



D-ro Ivn Borovecki malfermas la straton 
Zamenhof en Zagrebo dum la 
38-a UKen 1953 

Boroveĉki Ĝii Ivo Boroveĉki? Jes, li 
laboras en la malsanulejo Parnet. 

Ricevinte la adreson de 
la malsanulejo, ni trovis d-ron 
Boroveĉki malsana pro gripo kun alta 
temperaturo. Li petis sian kolegon 
kontroli la pulmojn de Tosca, kaj kiam 
li resaniĝis li rendgenumis kaj kontrolis 
la sanon de la tuta araba familio, kiu lin 
poste invitis hejmen al vespermanĝo. 
En Alĝero li ne restis longe, ĉar tie la 
laborkondiĉoj estis malpli favoraj ol en 
Etiopio. Revcnintc Kroation li ekloĝis 
en Pula. kie li laboris en sia fako en la 
tiea hospitalo ĝis pensiiĝo. 

En Pula li tuj ekagis pri 
Esperanto kaj fariĝis prezidanto de la 
Pula E-societo “Adriatika Stelo” Li 
daŭre kunlaboris kun La Suda Stelo 
kaj en diversaj revuoj kaj antologioj 
aperigis plurajn tradukojn el la kroata 
literaturo, artikolojn pri esperantistoj 
kaj pri la Esperanto-agado. Li ĉiam 
klopodis konservi kontaktojn kun 
diverslandaj esperantistoj kaj ĉiam 
flegis tiujn amikecojn. Ĝis la forpaso de 
d-ro Ivo Lapenna, Ante Ferenĉiĉ kaj 
Mirko Mamuziĉ li regule korespondis 
kun ili. 

Dum la Dua mondmilito 
li partoprenis kiel partizano en la 
kontraŭfaŝisma movado. Li iniciatis kaj 
redaktis la Esperantlingvajn elsendojn 
de Radio Zagreb (1953-1956). De 1955 
ĝis 1956 li estis lektoro pri Esperanto ĉe 
la Ekonomia Fakultato de la Zagreba 
Universitato Li estis komitatano de 
UEA de 1951 ĝis 1953 kaj ekde 1997 li 
estas honora membro de UEA Ekde 
2003 li estas honora mcmbro de 
Kroata Esperanto-Ligo. En 1963 li iĝis 
deputito en la Kroatia Parlaniento. 
Inter 1976 kaj 1981 li estis prezidanto 
de la Astronomia societo “Istrio” en 
Pula 


Mi diris, ke unuafoje mi vidis 
lin en 1945. Sed eble eĉ antaŭe. Ĉar, 
dum kiel knabino mi loĝis en Split en 
Balkanska strato, mia tiama ĉ. okjara 
frato ludadis kune kun la knaboj el la vid- 
al-vida saleziana intemulejo. Poste, post 
dekoj da jaroj, Tvo Boroveĉki sendis al 
mi foton kun grupo da infanoj kune kun 
mia frato kaj li. Mi kutimis tra fenestro 
rigardi transen, ne konsciante ke inter 
la knabetoj troviĝas ankaŭ mia estonta 
esperantista amiko kaj kunlaboranto. 

Jam dum jaroj Ivo Boroveĉki 
estas mia plej proksima esperantista 
kunlaboranto. Mi kontrolas liajn 
tradukojn kaj artikolojn kaj li la miajn. 
Grandegan dankon mi ŝuldas al li pro 
la atenta kaj detala kontrolo de miaj 
grandaj vortaroj Esperanta-kroata kaj 
Kroata-Esperanta. Por mi tre valoraj 
estis liaj konsiloj, ne nur medicinaj kaj 
anatomiaj, sed ankaŭ ĝeneralaj, precipe 
tiuj precizigantaj la etnajn, lingvajn kaj 
geografiajn nociojn. 

Lia intereskampo estas 
multflanka. Kiam li interesiĝas pri iu 
afero, li ne faras ĝin supraĵe, sed ĉion 
esploras kaj studas tre prerize kaj detale. 
Ĉar pro la malforteco dc siaj okuloj, li 
estas devigata redukti ilian uzon nur 
al tre limigita tempo, li orientiĝas al 
aŭskultado de radioelsendoj. Ekzemple 
li aŭskultis staciojn de diversaj malpli 
konataj kaj malgrandaj lingvoj kaj 
surbendigis kolekton de trideko da 
malplioftaj lingvoj. 

Laŭ mi, li ne estas nur dojeno 
de la kroata esperantista movado, sed 
ankaŭ nia plej granda esperanta erudito, 
kaj plej fidinda fonto de esperantistaj 
okazaĵoj pri kiu nia Tempo povas 
ĉiam kaikuli. Mi esperas ke tio daŭros 
ankoraŭ longtempe kaj ke li ĝisvivos 
ankoraŭ multajn fruktodonajn jarojn. 

Lucija Borciĉ 


LARO KAJ Ml 

(CALEB I JA) 

Bele estas, bele estas 
sur la sablo kuŝe ardi, 
en izolo ĉe la maro 
ĉe I’ marvasto vin rigardi, 
laro mia! 

Vin rigardi, kun vi flugi, 
krome ankaŭ ne timanta, 
forte spiti ĉiun ŝtormon 
kaj ventegon minacantan, 
laro mia! 

Minacantan kaj detruan, 
ŝaŭmas brue mar’ per salto, 
esti mastro super ĉio, 
vigle krii en la alto. 

En la alto, kiam suno 
sen la ĉeso al ni brilas, 
kaj dum ĉio sur la ĉielo 
kaj sur maro nun trankvilas, 
laro mia! 

Nun trankvilas, dum flugiloj 
vin portadas laŭ deziro, 
kaj la venton aŭ la maron 
vi promokas en deliro. 

En izolo ĉe la maro, 
dum la sun’ kaj tero festas 
mi vin aŭdas ĝojkriantan: 
bele estas, bele estas, 
laro mia! 

Teksto: Tomislav Zuppa 
Muziko: Zdenko Runjic 
Esperantigis: Ivo Boroveĉki 
kun permeso de Vjeran Zuppa 


ZAMENHOF-TAGO EN SPLIT 

Esperantistoj el Split kun esperantistoj el Kaŝtela, 
Dugi Rat kaj Vrboska sur la insulo Hvar, festis la ĉi-jaran 
Zamenhof-Tagon en sia societeio, memorante samtempe pri sia 
samurbano, granda kaj tutmonde konata esperantisto, (caj esper- 
antlingva oratoro, eksa prezidanto de Lniversala Esperanto-Aso- 
cio D-ro Ivo Lapemia, naskiĝinta en Split la 15an ae novembro 
1909 kaj mortinta la 15-an dc decembro 1987en Kopenliago. 

Pri la vivo de Zamcnhof kaj lia unika vivoverko paro- 
lis Ivo Osibov, estinta sekretario de UEA. Davor Grgat prezentis 
la vivovojon de Ivo Lapenna. Dinko Matkoviĉ superrigardis al 
siaj kontaktoj kun multaj esperantistoj tra la monao, kiuj riĉigis 
lian vivon. 

Pri sia riĉa esperantista aktiveco en la pasintaj jaroj pa- 
rolis Vukaŝin Dimitrijeviĉ, Andelko Drnasin kaj la aliaj. 

Davor Grgat 



Fotis Davor Grgat 

9-a kongreso de kroataj esperantistoj 
Bjelovar, 14-an kaj 15-an de majo 2011 

KONGRESA KOMUNIKO 



9. kongres 

hrvatskih csperantista 

9-a kongreso 

de kroataj esperantistoj 



KONGRESEJO: Dom kulture Bjelovar, Ivana Mazuraniĉa 6 

LOKA KONGRESA KOMITATO: Ljerka Stilinoviĉ 
(prezidanto),FranjoForjan,GrozdanaGrubiŝiĉ-Popoviĉ,Marija 
Horvatiĉ-Kapelac, Nenad Margetic\ Josip Pleadin : Zdenka 
Polaŝek, 2eljko Saks kaj Spomenka Ŝtimec (reprezentanto de 
Kroata Esperanto-Ligo). 

AŬSPICIANTO: Urbo Bjelovar 

KONGRESA RETEJO: Ĉiujn aktualaĵojn pri la kongreso, 
inkluzive aktualan liston de aliĝintoj, vi povas vidi ĉe la 
oficiala retejo de la kongreso: http://unvw.ipernity.com/ 
home/kroata.kongt'eso 

ALIGOJ: Ĝis la finredakto de ĉi-tiu numero de ‘Tempo’' aliĝis 
51 personoj, kio estas triono de la planitaj kongresanoj. Kiel 
la unua kongresano aliĝis la urbesto de Bjelovar s-ro Antun 
Koruŝec, tiamaniere simbole invitante ankaŭ aliajn aliĝi. S-ro 
urbestro anoncis sian personan ĉeeston en la kongreso, kaj 
kiel honora kongresano venos ankaŭ la nepino de Fran Kolar 
Krom, siniorino Mirjana Hniliĉka el Beograd. Iaŭ la intereso 
de eksterlandaj esperantistoj, la kongreso en Bjelovar havos 
ankaŭ internacian karakteron, ĉar jam aliĝis esperantistoj el 
Hungario, Italio, Pollando, Rumanio, Serbio kaj Slovenio. 


tri-litaj Oambroj (ĉ. 135,00 kunaoj), kaj en la Montgrimpa domo 
Kamenitovac en Maglenĉa (10 kilometrojn ekster Bjelovar) 
ie la prezo de ĉ. 135,00 kunaoj. La eksterbjelovara loĝado 
konvenas por tiuj kiuj venas kiel organizita grupo per propra 
transporto. Pri la detaloj interesiĝu ĉe la LKK. 


SPECIALA KONGRESA PAKET-ARANĜO 

LKK ofertis al la kongresanoj “paket-aranĝon” kiu 
inkluzivas la kongresan kotizon, du tranoktojn, 
tagmanĝon la 14-an de majo kaj kongresan ekskurson la 
15-an de majo kun inkluzivita tagmanĝo). Prezo de “paket- 
aranĝo 1 ’ estas 520,00 kunaoj (70,00 eŭroj). 


PROGRAMO: En la lahora parto estos prezentitaj himnoj, 
okazos salutoj de oficialaj reprezentantoj lcaj gastoj kaj estos 
subskribita la interkonsento pri kunlaboro inter Hunĝaria 
Esperanto-Asociokaj KroataEsperanto-Ligo. Du muzikpauzojn 
prezentos lemantoj de Muzika lernejo Bjelovar. Post la labora 
parto sekvos lunĉo cn la kongreseja lojero, kaj post ĝi la 
Kultura parto, en kiu estos prezentitaj dokumenta filmo pri 
Fran Kolar Krom preparata de Dokumenta Esperanto-Centro, 
ĉapitro el “La trezoro de 1' oraĵisto” surscenigita de la drama 
grupo de loka Ekonomia kaj buroteknika lernejo. poezio de 
Vesna Pamn en Esperanto recitota de la aktorino Vicia Jerman. 
Per aro da konataj kroataj melodioj prezentiĝos la kulturarta 
societo “Golub” el Bjelovar, inkluzive de la melodioj el la 
Esperanta muzikalbuino de bjelovara esperantisto Dragutin 
Ŝtokiĉ tradukitaj de Zvonko Rehoriĉ. Dum la programo estos 
prezentitaj plurai novaj Esperantaj libroj (planata prezento 
de "Pirgo" de Anaelka Martiĉ kaj kroatigo de "Sklavoj de dio 
tradukita de Aleksandar Kocian), kaj muzikaj programeroj 
de esperantistaj muzikistoj-solistoj. Post la fino ae la kultura 
parto, la kongresanoj promene konatiĝos kun la urbocentro 
de Bjelovar kaj faros komunan fotadon ĉe la pavilono en la 
urba parko, nur kelkpaŝe for de la Urba muzeo, en kiu post la 
fotado ili vizitos grandan historian kaj filatelan ekspozicion 
pri Esperanto. La posttagmezo estos rezervita por malfrua 
tagmanĝo en la konata bjelovara restoracio “Golub”, kie la 
kongrcsano amikumos ĝis vesperaj horoj, ĝuante la muzikan 
programon kaj dancante laŭ propra deziro. Foriro de kongresa 
buso al Zagrebo estos aparte sciigota. 


LOGADO: Por kompleteĝui la kongresan programon (la 14-an 
de majo) kaj la kongresan ekskurson (la 15-an de majo), estas 
konsilinde plani ankaŭ tranokton en Bjelovar la l4-an/15-an 
de majo. Plejparto de kongresanoj loĝos en la tristela Hotelo 
“Centrar (Adreso: V. Lisinskog 2). Loĝado en unulita ĉambro 
kostas 299,50, en dulita 279,50 kaj en trilita 254,50 kunaojn 
po persono kaj po nokto (inkluzivitaj matenmanĝo, turisma 
imposto kaj asekuro). Ĝar la hotelo cstas relative malgranda, 
bonvolu ĉe LKK tuj informiĝi pri dispoblaj litoj en tiu kategorio 
kaj rezervi vian lokon. La rezervaaon LKK faras nur por tiuj 
kiuj anticipe pagas la loĝkostojn. Krom la loĝado en la hotelo, 
limigitan nombron de 20 litoj la LKK rezervis ankaŭ ĉe privata 
ludonanto “Sobe Mrak” (Adreso: Daruvarska 94) ie 116,00 
kunaoj po persono kaj po nokto. Certan nombron da litoj la 
LKK povas rezervi ankaŭ ĉe aliaj privataj ludonantoj en du- kaj 


EKSKURSO: La 15-an de majo (dimanĉe), la kongresanoj 
havos tuttagan ekskurson kiu gvidos nin tra la ĉirkaŭaĵo de 
Bjelovar. Ni pasos tra la vinregiono, gustumante vinojn kaj 
tagmanĝante en agrabla loko. Ni viztos la Muzeon de Mato 
Lovrak, aŭtoro de La kamaradaro de Petro Nodeto kaj aliaj 
porinfanaj romanojenVelikoTrojstvo kaj finos nian ekskurson 
en Daruvar, ĝuante la agrablan termalakvan banadon. 

Ĉar ĉiuj detaloj de la kongresaj preparoj ne estas 
komplete antaŭvideblaj, bonvolu regule vizitadi la 
kongresan retejon, kie vi povos legi pri aktualaĵoj. Se 
vi bezonas respondon al iu specifa demando, bonvolu 
kontakti la LKK-on per la ĉi-suba retadreso: 

lkk.bjelovar@gmail.com 

EL MALNOVA 
BJELOVAR 

Bjelovar estas relative nova loĝloko. Gi evoluis kiel 
urbo pro militaj motivoj en ia dua duono de la 18-a jarcento. 
Oni povas sekvi kontinuecon de ioĝateco en la bjelovara 
regiono de neolitiko ĝis nun. La mildaj montetoj de Bilogora 
kaj la norda rando de Lonja-Ilova valo ekde pratempo estis 
alloga punkto por vivado de hoirioj pro la favoraj reliefklimataj 
kondiĉoj kajpro la alloga trafika situo. Tial ne mirige, ke 
arkeologoj nuntempe eltrovas multnombrajn spurojn de la 
homo vivo en ĉi tiu regiono, ekde antaŭklasikepokaj kulturoj, 
kiel atestas la arkeologiaj trovlokoj el Malo Korenovo, 
Stari kaj Novi Pavljani, Narta, Severin, Dominkovica, 
Gudovac, Nevinac, Grginac kaj aliaj lokoj. 

En la antaŭturka mezepoko en la bjelovara regiono 
oni organizis la unuajn parohojn, kiuj fariĝis centroj de 
ekonomia kaj socia vivo. En la sistemo de tiamaj loĝlokoj 
Bjelovar ne okupis pli elstaran lokon kaj ne estis sidejo de 
paroho, kvankam ĝia nomo unuafoje estis mencita jam en la 
komenco de la 15-a jarcento. La turkaj konkeradoj, precipe 
post la falo de Virovitica en la jaro 1552, profunde ŝanĝis 
la rilatojn de loĝateco kaj ekonomia vivo en la bjelovara 
regiono. Ĉi tiu limregiono restis dum preskaŭ du jarcentoj 
"nenies lando", eksponita al konstantaj rabado kaj militado. 
Tial sekvis grandaj ŝanĝoj en la loĝantaro - mortis malnovaj 
kaj naskiĝis novaj loĝlokoj. Apenaŭ en la 17-a jarcento, post la 
forpelo de turkoj el Slavonio, demografie-ekonomia situacio 
estis stabiligita. En tiu tempo ankaŭ Bjelovar estis unu el pli 
malgrandaj bazoj por batalo kontraŭ la turkoj, kaj en kelkaj 
dokumentoj oni mencias ĝin kiel Geschloss Bellovar. 

En la 17-a, kaj precipe en la 18-a jarcentoj, 
la Militlandregiono ricevis siajn fortikajn organizajn 
konturojn kun fortaj militadministraj bazoj en Varazdin 
kaj Koprivnica. La vivo de loĝantoj en specifaj kondiĉoj de 
malpaca militlandregiono estis tre malfacila, ĉar kamparanon- 
landregionanon ne atakadis nur la turka soldataro, sed plejofte 
ankaŭ krudaj (germanaj) landregionaj leĝoj kaj ekspluatado 
far oficiroj, administraj aŭtoritatoj kaj eklezio, pro kio okazis 
la konata Severina ribelo en 1755. Meze de la 18-a jarcento 
Maria Thcresia klopodis reorganizi la Militlandregionon 
ankaŭ laŭ teritoria disvastigiteco kaj laŭ la intemlanda 
organiza strukturo. Pro tio la limsoldatoj komencis en la 
jaro 1756, laŭ la ideo de la koprivnica generalo Filip Beck, 
konstrui novan centron de la nordkroata Militlandregiono - 
Novi Varazdin. Laŭ la planoj de militfakuloj la nova urbo 
ricevis regulan ortogonan sistemon de la stratoj, kaj en la 
komenco estis konstruitaj 43 militkonstruajoj, kun la sistemo 
de teraj kaj lignaj muregoj kaj palisaroj. Nature, la popolo 
ankaŭ plue la novan landregionan urbon nomis per la iama 
nomo de vilaĝo kiu ĉi tie troviĝis - Bjelovar, ĝis kiam la 
nenatura altrudita nomo - Novi Varazdin - baldaŭ perdiĝis. 
La nova landregiona centro fariĝas sidejo de kolonelregiono 
Durdevac kaj Krizevci el kiuj ĉiu dividiĝis al po 12 kompanioj. 
La multsoldataa militgarnizino kaj administracio altiris 
baldaŭ ankaŭ aliajn ekonomiajn funkciojn, kaj Bjelovar-on 
rapide koloniigis multaj metiistoj kaj entreprenistroj. La urbo 
fariĝis administra centro de pli vasta ĉirkaŭajo. Tial estas 
kompreneble, ke Bjelovar jam en 1873 estis proklamita libera 
reĝa urbo. Ĝuste el tiu tempo de intensa konstruado de la urba 
kemo devenas ankaŭ la plej grava bjelovaraj monumentoj de 
eklezia kaj profana arkitekturo (soldatejo, aro de konstruaĵoj 
sur la ĉefa placo, la preĝejoj de Sankta Terezija kaj Sankta 
Triunuo ktp). 

Tradukis Marija IIorvatiĉ-Kapelac 



La urbestro de Bjelovar subskribas la kotigresan aliĝilon. 


URBESTRO DE BJELOVAR 
AKCEPTIS REPREZENTANTOJN 
DE LKK BJELOVAR 

Antun Koruŝec, la urbestro de la urbo Bjelovar, 
akceptis la lan de decembro 2010 en sia oficejo en la 
urbestrejo reprezentantojn de LKK Bjelovar Ljerka 
Stilinovic kaj Spomenka Ŝtimec kaj infonniĝis kun sia 
teamo pri la evouoj de la preparoj por la 9a kongreso 
de kroataj esperantistoj en Bjelovar. En la kunsido 
flanke de la urbo Bjelovar partoprenis Durdica Iŝtef 
Benŝiĉ, vicurbestrino kaj Stjepan Grula, estro por sociaj 
agadoj. La urbo disponigos al la kongreso sian ejon por 
la kongresaj programoj en Dom kulture Bjelovar kaj 
laŭeble finance kontribuos al la aranĝo. 

La urbestro el Bjelovar akceptis fariĝi kongrcsano 
n ro 1 en la Listo de kongresanoj de la 9a kongreso de 
kroataj esperantistoj. Ĝis la fermo de tiu ĉi numero de 
Tempo, por la kongreso en Bjelovar aliĝis 51 kongresanoj. 
Aliĝis ankaŭ partoprenantoj el Hungario, Ttalio, Pollando, 
Rumanio, Slovenio Serbio. Bjelovar estas reprezentita per 
dek aliĝintoj. 

S.Ŝ. 


POSTKONGRESAJ EKSKURSOJ GRAVAS 

Por mi ekskursoj estas bela kaj utila aldono al niaj 
kongresoj. Ĉiam bone organizitaj. Lasta ekskurso al Turopolje 
enhavis eĉ kvin lokoj kiuj plenigis mian animon kaj koron: 
Andautonia, Velika MJaka, Lomnica, Turopoljski 
Lug kaj ĈiĉĴka Poljana. Per ekskursoj mi ekkonis multajn 
belegajn angulojn de Kroatio, ĉar mi sola neniam vizitus tiujn 
vidindaĵojn. Humoro inter ekskursanoj ĉiam estas bonega, ni 
amikumas, ŝercas, interkonatiĝas. 

Por malmulta mono ni plenigas memorojn kaj 
ricevas manzon. Mi esperas ke aliaj ankaŭ jesas kun ni pri 
tiu mia skrioajo. Tial, karaj esperantistoj, estu plinombraj 
en la sekvonta ekskurso ligc al la kognreso. Dankon al ĉiuj 
organizantoj de postkongresaj ekskursoj! Al LKK Bjelovar ni 
rekomendas organizi bonegan kaj neforgeseblan ekskurson. 
Ĝis! 

Evica Luketiĉ 

ARTOFAJRO 


La zorgofalta vizaĝo de la 
juna patrino tenere kliniĝis al la Lteto, 
varte subsovis la kovrilon repuŝe sub la 
matracon.jetis lastan ameman ngardon al 
la marmote dormanta knabeto, forblovis 
la palflagran lumeton de la kandeistumpo 
kaj elpaŝis el la ĉambro, silente tirante 
post si la malaltan pordon. Ankoraŭ ŝi 
vate almetis la oreion al la rusta seruro, 
aj la reguia spirado de la etulo ŝin 
trankviligante, ŝi malaperis en la kuirejon, 
kie jam klukluke bolvokis ŝin ia akvo por 
lavi la teleraron. 

Verdire, malmuite estis por 
la\i, unu kaseroio, du teleroj, forkoj Kaj 
tranĉiloj. Nenio grasa, la buteron ili jam 
antaŭ unu semajno finmanĝis. Ĉi-vespere, 
post multaj insistaj petoj, ŝi sukcesis rice\i 
de la najbara bienulo tutan manplenon 
da pasintiaraj terpomoj. Ŝi kuiris ilin en 
akvo kaj la sesjara fileto voris ilin avide. 
Nur unu ŝi konservis por si, kaj eĉ tiu 
gustis putre. La stomakan kriegon ja iel 
oni devas per trompa gluto mutigi, fojfoje 
ŝi pravigi sin. 

La peĉa atmosfero de la 
frusomera vespero enpremis la vejnojn, 
spasmigis la spiron, repelis enen la 
cleprimajn pensoin cerbodrone, ŝaŭmarde. 
torture. Tra la fenestreto de la kuirejo 
envagis la sangaj ombroj de ia murdita 
suno, agonia reeno de malsatkrima tago. 
Ŝvebis en la mucida aero fetora koagulieo 
de besta ŝvito, naŭztikla, abomena, ribela. 
Tombe mutis ĉio. 

Subite ekuluiis la gufo nestanta 
en la juglandarbo de la bienulo. Trifoje. 
Ree tombis. La noktulo retiriĝis post 
plenumita misio. 

La patrino ne estis superstiĉa, 
sed ŝi ne^ tamen povis ne eliasi senvoĉan 
krieton. Ŝi tremetis. Kiu ne timus en tiuj 
militaj tagoj, eĉ de senkulpa birdo? Ŝia 
edzo forestis. 

Li ne estis en la makizo, ŝi 
malpermesis al li kuniĝi al la rezista 
movado, ne ĉar ŝi ne estas patriotino, ne 
ĉar ŝi ŝatas la fremdan reĝimon, sed nur 
ŝi timis, timis reprezaliojn. la infano devis 
vivi. Koste de ĉiaj klopodoj. Lin almenaŭ 
oni devis savi el la faŭlcego de la monstro. 
Eble lin atendos pli hela estonteco. Eble 
iam li havos buteron ĉe ĉiu manĝo. 

La edzon do la faŝista registaro 
mobilizis ĉe lia posteno. Lokomotr ?stro 
li estis. Ĉu estro, en tiu tempo de subuloj? 
Al li ne estis facile. Ĉiam fremda soldato 
staris ĉe lia flanko. Li estris la mekanikon, 
la fremdulo estris lin. Li bolis je ribelemo, 
sed liaj manoj obeis la ordonojn. Tie en la 
vilaĝa nejmo atendas lin fide la edzino kaj 
la karuleto. Pri ili li devaspensi, li ne rajtas 
cedi al impulsoj. Aŭ eble li ne kuraĝas. Lia 
hejtisto Karlo antaŭ unu semajno fuĝis 
en la arbaron Jam la sekvintan tagon, la 
hundaĉoj enŝtormis lian domon, masakris 
senkompate ĉiujn. Ankaŭ lian trijaran 
knabineton. Ne, li ne povas fuĝi, antau ol li 



La ĉi-jare apmnta rotnano 'La Verda 
Tritiko ,f , aŭtorita de la fratica verkistino 
Colette, tradukita de Roger Imbert 


ie sekure kaŝŝirmos sian familieton. Tion 
li ne rajtas riski. La tempo dcvas maturigi 
liajn planojn. 

En la lokomotivo tiuvespere estis 
neelteneble sufoke kiel neniam antaŭe. 
Aŭ eble la bolkirliĝo de lia meditado 
aldonis sian plumpecon al la fanda 
varmego. Ankaŭ la Gennano, tie, ŝvitaĉis 
grunte, senĉese priforĝante sian agacitan 



Rnger Imbert (dekstre) ekskursanta en 
Slcrvenio en aŭgusto 2009. 


Fotis Ruza TiŜljar 


rigardon al li. La trajno ne ruliĝis rapide: 
esris rekomendita al li speciala singardo. 
Tamen la hejma stacio estas proksima, 
post duonhoro li estos rie, li fajrigos gaje, 
trifoje kiel kutime, la lokomotivon por 
sciiĝi la zorgantajn familianojn ke li 
alvenis. 

La patrino estis lokigonta en la 
ŝrankon la lastan teleron, zorge viŝitan, 
kiam la densan postkrepuskan tombecon 
trahurlis ŝire la siblo ae alarma sireno. 
La telero angore brurompiĝis. Ŝi kuregis 
al la ĉambro, forpuŝis bruske la kovrilojn, 
envolvis la dormantan bubon en malnovan 
mantelon hazarde je manatingo kaj obuse 
elkraĉiĝis al la strato kun li surbrake. Jam 
aŭdiĝis ie enla nokto la burda raŭkzumado 
de la “amikaj” mortosemistoj. De ĉie 
el ia najbaraj dornoj perdiĝis fuĝantaj 
vilaĝanoj. Virinoj, infanoj, kurbadorsaj 
maljunuloj. Torento homa, ĉifona kaj 
mizera, asketa, kadavreca. 

La ŝtonrompejo ne estis vera 
ŝtonrompejo, sed nur iu naturkavaĵo 
en apucla monteto, kiu povis oferi al la 
senbridiĝintaj iom da duonsekuro, eĉ pli 
pro ilia rido ol reale. Ĝi distancis de la 
rer\ f oj-Iinio eĉ ne du kilometrojn, tio ne 
estis sufiĉa garantio. 

Eriko vekiĝis kiam lia patrino, 
kune kun la ĉifonula esamo alveninte al 
la ŝtonrompejo, stumblis pro senpoviĝo, 
duonsvene ellasante lin el la brakoj. 
Li mire palpis la teran plankon, gapis 
al la ciganeska ariĝo ĉirkaŭ si kaj fine 
renkontis la rigardon de sia patrino. En tiu 
momento, frakaszumegis aviadiloj super 
iliaj kapoj. lnstinkte ŝi tiris la knabetori al 
sia brusto. Sed li, dislarĝiginte scivole la 
okulojn jam milde ŝin forpuŝis: 

- Panjo, ĉu eble iii denove 
preparos artofajron? 

La patrino eldevigante rideton, 
mute kapjesis. 

Cetere jam la unua flamgardo 
disparke prilumis la senstelan ĉielon, 
dum apokalipska krakego. Elŝiriĝis 
bororaj hurloj el ia gorĝoj de la terurigitaj 
spcktantoj. Eriko ne povis ilin kompreni, 
por li nenio estis ricl grandioza kiel tiu 
giganta fajro kiu surŝprucis la sudan 
horizonton. Li ĝuegis tiujn noktajn, festajn 
piroteknikajojn, ŝategis ilin. Neniam 
ankoraŭ la disflagro estis tiel alta. La 
lanajn nubojn ĝi incendiis. Dum sekundo li 
kontemplis gape la fordrivantajn drakojn. 
Jam la nokto forglutis ilin sarkasme reen 
en sia ŝirma sino. Sed nova eksplodo 
ĝin tuj lafe dishurligis. Kaj nova, nova. 
Alia ankoraŭ. Longe li admiris. Foriris la 
funebraj bisoj en diskreva siblo. 

Eriko, lacfehĉa ree endormiĝis 
kun beata rideto sur la disetai lipoj. La 
patrino silente kuŝiĝis ĉe lia flanko kaj 
lin kove envolvis. En la ŝtonrompejo ĉiuj 
resris tranokti. timante novan atakon. 

Ne estis nova atako. Vane ankaŭ 
streĉaŭskultis gvate la patrino. La tri fajfoj 
eterne foresris en la tomba tenebro. 

Koger lmbert 
Bulteno de SEK,marto/aprilo 19(>4 

ANTAŬ VIA FORIRO 


En ĉambro malluma susuras via satena noktoĉemizo. 
Blanka luna lumo promenas de fenestro al pordo... 

De la balkona flanko almigras freŝa helnokta brizo. 

Ŝipoj sirene anoncas foriron al malproksima nordo. 

El suda haveno kvazaŭ ĉirpado de molpluma paruo 
Ankaŭ vi foriros kun la sirenaj sonoj al iu norda lando. 

En la eta ĉambro restos por feliĉo faldita papera gruo 
Kaj la soleca sidangulo por kafumado sur nia verando. 

Sed antaŭ ol vi foriros el miaj lando kaj sonĝoj ĉiamaj 
Ĉe mia basko vi trovos lokon por apogo kaj konsolo 
Kaj kreskos via amo en ritmoj de valso kaj amoroj flamaj 
Per francaj kisoj kaj Kamasutraj pozoj en ĉambra izolo. 



La poemaŭtoro Josip Pleadin, gajninto de la dua kaj tria 
premiojpor poezio en Belartaj Konktirsoj 2010 en Ilavano kaj 
"Beletra Almanako"n-ro 9 en kiu la premiitajpoemoj 
unuafoje publikiĝis. 

EKZISTAS IE KAŜITA LOKO 


le en fundo de mia koro, ekzistas eta kaŝita loko 
por renkontoj, revoj kaj fantazio tute realkolora, 
por arto, sopiro, mistiko kaj interkultura ŝoko, 
en kiu vi belas kiel greka statuo el ŝtono marmora. 

Via togo el blanka silko, viaj laktecaj mamoj sub ĝi, 
viaj gamboj longaj, kaj la statur’ cervine eleganta, 
viaj ŝultroj molaj kaj via elasta malvasta tali’, 
al mia kaŝloko venas per paŝo malpeza kaj lanta. 

Mi tie avide trinkas el via puto, el lipoj kaj kortrezor’ 
kvazaŭ veninta el am-Saharo, sen-ina kaj seka dezert’. 
Dum sage mian koron celas la di’ de amo, la dio Amor\ 
vi vartas min per inspir’ edifa kaj dolĉe rava spert’. 

Kaj bridas vi rapidon mian, min metas al honoraltar’ 
vi portas min al stelaj altoj, kaj 'gvidas tra ĝarden’ 
en kiu aŭdiĝas tintiloj kaj sono tranĉa de fanfar’ 
dum min okupas ĝuosent’, dum min okupas dolĉa sven’. 



Vanja Radovanoviĉ en la rolo de la krozŝipa 
kapitano en la teatraĵo de Drama grupo de 
Studcnta Esperanto-KJubo en 2010. Vanja 
mem verkis la tutan aron da teatraĵetoj por la 
sursceniĝo de Drama grupo. Siajn tekstojn li 
ankaŭ reĝisoras. 

Fotis S. ŝtimec 

Sube: La kroatlingva artikolo pri Vanja 
Radovanovic en la decembra revuo ae Globus, 
anoncita per diklitera titolo, kiun ni prezentas al 
vi. 

VODIĈ KROZ METROPOLU 

ZA SAMOTNJAKE 





NEPOZNATI 

ZAGREB 

TAIANSTVENOG 

VANJE R. 

SERVO PER AMIKECO 

Kiam estis fondita Intemacia 
Poiicista Organizo, kun la unua ĉefo 
Arthur Troop, hungara esperantisto 
proponis la esperantlingvan sloganon 
por la blazono/insigno de la asocio. La 
siogano tekstis: Servo per amikeco. 
Ĝin ankaŭ nuntempe uzas policistoj- 
membroj de la asocio en multaj landoj 
de la mondo. Kiam ni hodiaŭ renkontas 
policiston, ni memoru ke en ties poŝo 
sur la legitimilo verŝajne estas slogano 
Servo per amikeco 

Malmultai asocioj daŭre uzas 
esperantlingvan sioganon en sia bla- 
zono. Kiam la Internacia Policista 
Asocio ĉesis uzi Esperantn, la slogano 
restis. 

Imre Szabo 
Maja Stilinoviĉ 




Lasta informo! 

KRUNO PUŜKAR - 
LA PERSONO 
DE LA JARO 2010 
EN KRIZEVCI 

Kun ĝojo ni anoncas, ke en 
Krizevci finiĝis la voĉdonado pri La 
persono de la jaro 2010. La persono de 
la jaro 2010 en Krizevci estas Kruno 
Puŝkar. 

http://www.krizevci.info/ 
vijesti/77-drustvo/8271-osobainfo-2010- 
u-Krievcima-kruno-pukar 


EKSPOZICIO PRI 
PUPOJ EN JAPANIO 


Nia japana kunlaboranto 
Etsuo Miyoshi informis pri la oktobra 
ekspozicio en la historia domo de sia 
urbo Higasikagawa. Milkvincent 
urbanoj venis viziti pupojn por 
antaŭgustumi la grandan efcspozicion 
okazonta en aŭtuno 2011. Jen kiel 
aspektis la kroataj pupoj dum la 
ekspozicio. La pupojn por la ekspozicio 
prizorgis Kroata Esperanto-Ligo 
fcunlaborante kun Esperanto-Societo 
Sisak. La nupojn por la ekspozicio kreis 
artistino el Sisak, Vera Vuksanovic. 

Etsuo Miyoshi 



Foto de Kmno Puŝkar 


V0DNIK0VA 9 
- NIA ESTONTA EJO 


585. Spomenka Ŝtimec 

586. Zlata Naniĉ 

587. Divo Pulitika 

588. Tomislav Plaĉkoviĉ 

589. Marija Repac 


6,77 eŭroj 
108,26 eŭroj 
108,26 eŭroj 
27,09 eŭroj 
100,00 eŭroj 


Entute 350,38 eŭroj 

Post novembro KEL kolektis 350,38 eŭrojn. 

Ekde la jaro 2003 KEL kolektis inter siaj membroj 

26.220,60 eŭrojn! 

En la jaro 2010 ni repagadas nian krediton por cen- 
tra hejtado muntita en Vodnikova en 2009. 


Nia ŝuldo por centra hejtado restas 1.768,18 eŭroj. 
Nia granda kredito reduktiĝis al 27.963,52 eŭroj! 


MAKSIMOJ 


SEKRETO DE SUKCESO 

Sekreto de sukceso 
kuŝas en neceso 
ke oni ne faras 
kion oni ŝatas, 
sed ke oni ŝatas 
kion oni faras. 

FELIĈO 

Ne feliĉas ulo 
per multe da mono, 
sed feliĉas homo 
sen grandaj postuloj 
kaj multe da bezono. 

Lucija Borĉiĉ 

NEKROLOGOJ 



NADA MED 

(1927 - 2010) 

Nada Med naskiĝis en 
Vinkovci la 13an de marto 1927* 
devene el la farnilio de nobeloj 
Gvozdanovic. Post lemejaj jaroj en 
Vinkovci ŝi studis la kroatan lingvon 
en la Filozofia fakultato de Zagrebo 
kaj postenis en lemejoj de Slavonski 
Brod kaj Vinkovci ĝis la emeritiĝo 
en 1980. (Ŝi nomiĝis Nada Adzic dum 
la unua geedzeco.) En la jaro 1950 ŝi 
renkontis Esperanton en Slavonski 
Brod kaj sekvis kurson ĉe Olga Ulrich. 
Post piuraj ekzamenoj pri Esperanto 
ŝi de post la jaro 1955 dum multaj 
generacioj instruis la lingvon, aktivis 


en Esperanto-Societo Nova Epoko 
en Vinkovci. Eldonitaj jarraportoj pri 
EkonomikalernejoenVinkovciportas 
la spuron de ŝia Esperanta agado. En 
1979 el ŝia plumo estis eldonita broŝuro 
50 jaroj cle Esperanlo en Vinkovci 
Delegito de UEA, partoprenintoj de 
Universalaj Kongresoj ae Esperanto. 
Multaj esperantistoj gastis en ŝia hejmo. 
Ŝi mortis en Vinkovci la llan de 
novembro 2010. 

Ni menciu memorante pri 
Nada Med ke ŝia nobela parencino 
Anka Gvozdanoviĉ heredigis al 
urbo Zagrebo la imponan muzeon 
Kolekto de Anka Gvozdanoviĉ (foto 
el la katalogo de Muzeo por arto kaj 
metio). 

S. Ŝ. 


ĈU VI PAGIS 
K0TIZ0N 
AL UEA 
2011 ? 



Folo el la arkivo de DEC 


MARIJA REPAC 

(1937-2010) 

Marija Repac mortis la 12an 
de novembro 2010. Si naskiĝis ]a 15an 
de januaro 1937 en Zagrebo. Ŝi labo- 
ris kiel bankoficistino. Kun sia edzo 
Branko, Marija estis inter la plej agemj 
membroj de Unuiĝo de Nevidantaj 
Espcrantistoi. Partoprenintoj de pluraj 
UniversaJaj kongresoj de Esperanto 
kaj Ĵnternaciaj kongresoj de blindaj 
esperantistoj. Kiel membro de Loka 
Kongrcsa Komitato ŝi kunorganizis 
du kongresojn de blindaj esperantistoj 
en Kroatio, en Kraljevica kaj Preman- 
tura. 

Antim Kovaĉ 



BIBLIOTEKA APOGO AL DEC 

Dokumenta Esperanto-Centro el Durdevac estas 
unu el la gajnintoj de Biblioteka apogo “Roma kaj Poul 
Thorsen” por 2010, kiun UEA atribuas ekde 1997 el la fondajo 
de dana esperantista paro. La 200-eŭran premion DEC uzis 
por ricevi valorajn nistoriografiajn eldonojn de la japana 
eldonisto Ludovikito (Ito Kanzi), per kio grave pliriĉiĝis 
la biblioteka fonduso de DEC. DEC estas la tria gajninto de 
Biblioteka apogo el Kroatio. 

KONGRESOJ KAJ KONFERENCOJ VIZITINDAJ EN 2011 


Kontaktadresoj de Kroata Esperanto-Ligo (KEL): 

Kneza Mislava 11, HR-10000 ZAGREB 
Tel: ++385(0) 1 4617550 
Faksilo: ++385(0)1 461 9373 
esperanto@zg.t-com.hr 
www.esperanto.hr 

6a de marto 

Esperanto-Maskerada Kompanio "Pazdroc" ĉe 27a 

Internacia Karnavala Parado en Rijeka. Partoprenu en 
karnavala Esperantoo-grupo aŭ ĉeestu kiel spektanto. 
www.esperanto-rijeka.hr . Inf. esperanto.rijeka@ri.htnet.hr 

25a - 27ade marto 

2a MEVO - Marborda Evento printempa en Moŝĉeniĉka 
Draga (Norda Adriatiko). Inf: Orbis Pictus, Tel./faks.: +39 040 
767 875 orbispictus@iol.it 



7a-14a de majo 
63a Kongreso de IFEF 
(Internacia Fervojista 

Esperanto-Federacio) en 

Liberec, Ĉehio. Inf: Kroata 
Fervojista Esperanto-Asocio, 

Mihanoviceva 12, 10000 ZAGREB, 
zlatko.hinst@hznet.hr 


14a - 15a de majo 
9a Kongreso de Kroataj 
Esperantistoj en Bjelovar. Inf. ĉe 
KEL kaj lkk.bjelovar@gmail.com; 
http://www.ipernity.com/home/ 
kroata.kongreso 




20a - 22a de majo 
Pokalo Kostrena. Kroata 
konkurso pri scio de Esperanto por 
lemantoj el elementaj kaj mezaj 
lernejoj. Inf.: Kroata Esperanto- 
Ligo , Kneza Mislava 11, 10000 
ZAGREB, Tel: 01 461 7550, Faks: 01 
4619373, esperanto@zg.htnet.hr kaj 
esperanto.rijeka@ri.htnet.hr 


29a de majo 

Meteorita festo en Hraŝĉina-Trgoviŝĉe (Bieno de Spomenka 
Ŝtimec) Inf. ĉe KEL. 



14 - 21a dejulio 
67-a Internacia Junulara 
Kongreso, IJK en Hlibivka, 
apua Kievo. Inf.: Ukrainia Ligo 
de Esperantista Junularo kaj 
TEJO, Mikaelo Lineckij, tel: +38 
(044) 223-12-55, ijk-67@ukr.net 


14 -21a dejulio 

Kongreso de Ligo Internacia de Blindaj Esperantistoj 
(LIBE), Olomouc, Ĉeĥio. Inf: priborsky@braillnet.cz kaj ĉe 
KEL. 



23 -30a dejulio 

96-a Universala Kongreso de 
Esperanto, Kopenhago, Danio. Inf.: 

Universala Esperanto-Asocio, Nieuwe 96a Universala Kongreso do 

Binnenweg 176, NL-3015 BJ Rotterdam, ESPERANTO 
NL, kongresoj@co.uea.org, tel: +31 (0)10 kopenhago 20it 
436 1044, fakso: +31 (0)10 4361751 


0 OEK.f, 


17 -23a dejulio 

44-a ILEI-Konferenco 

en Kopenhago, Danio. Inf. 
mjerkovic@ net. hr 


23 -30a dejulio 

42a IIK, Internacia Infana-junula Kongreseto 

Hundested, Danio, Inf.: Bert Schumann, 9 rue Couradin, FR- 
35510 Cesson-Sevigne, Francio, infana.kongreseto@gmail.com 


SAT- KONGRESO 



rajevo 


30a de julio - 6a de 
aŭgusto 

84-a SAT-Kongreso 

Sarajevo, Bosnio kaj 
Hercegovino. Inf.: 84-a SAT- 
Kongreso, Kralja Tvrtka 19, 
Ba-71000 Sarajevo, Bosnio kaj 
Hercegovino, satkongreso@ 
esperanto.ba Tel/fakso: +387- 
33-205487 


31a dejulio - 6a de aŭgusto 

Tria boatado sur la rivero Kupa Karlovac - Sisak, Inf. 
Srecko Raduloviĉ, Tel. (00 385) 992433352 

la-6ade aŭgusto 

MIRO (Mojosa Internacia Renkontiĝo), Stara Suŝica, 
Kroatio. Inf.: www.keja.hr; keja.hem@gmail.com 

16 -18ade septembro 

Renkontiĝo de esperantlingvaj verkistoj kaj tradukistoj. 

Hraŝĉina-Trgoviŝĉe, bieno de Spomenka Ŝtimec, Inf. ĉe KEL 

En la mondo en 2011 okazos pli ol 100 
kongresoj, konferencoj kaj renkontiĝoj kie 
la sola laborlingvo estas Esperanto. Plena 
kalendaro de Esperanto-aranĝoj en la 2011 
videblas ĉe retpaĝo: http://unvw.eventoj.hu 


FELIĈAN KRISTNASKON! 
FELIĈAN NOVAN JARON 2011! 















